Perastas

Perastas (, ) – mažas miestelis Juodkalnijoje, Kotoro opštinoje, Kotoro įlankos pakrantėje, keli kilometrai į šiaurės vakarus nuo Kotoro. Apie 350 gyventojų.

Miestelis įsikūręs Šv. Elijo kalno (873 m) papėdėje, kyšulyje, skiriančiame du įlankos užutėkius. Kotoro įlankoje priešais Perastą yra dvi salelės – Sveti Džordžės (su benediktinų vienuolynu) ir Gospa od Škrpelos (su koplyčia). Pats Perastas turi turtingą Venecijos laikų paveldą: 16 baroko stiliaus rūmų, 17 katalikų bažnyčių, 2 cerkves. Nors gynybinės sienos miestas neturi, bet jame yra 9 gynybiniai bokštai. XVIII a. Peraste bazavosi kelių šimtų laivų Venecijos laivynas.

Perastas įeina į Kotoro regiono pasaulio paveldo teritoriją.

Kategorija:Juodkalnijos miestai
Kategorija:Juodkalnijos kurortai